
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ŠAKIŲ RAJONO SAVIVALDYBĖS ADMINISTRACIJOS DARBO APMOKĖJIMO SISTEMOS NUSTATYMO APRAŠO PATVIRTINIMO


2024 m. rugpjūčio     d. Nr. AT-
Šakiai

Vadovaudamasis Lietuvos Respublikos vietos savivaldos įstatymo 34 straipsnio 1 dalimi, 6 dalies 2 punktu, Šakių rajono savivaldybės administracijos nuostatų, patvirtintų Šakių rajono savivaldybės tarybos 2024 m. kovo 15 d. sprendimu Nr. T-58 „Dėl Šakių rajono savivaldybės administracijos nuostatų patvirtinimo“, 22.12 papunkčiu, Lietuvos Respublikos viešojo administravimo įstatymo 16 straipsnio 1 dalies 2 punktu, Lietuvos Respublikos valstybės tarnybos įstatymo 19 straipsnio 3 dalimi, Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo 5 straipsnio 5 dalimi, Darbo apmokėjimo sistemos nustatymo rekomendacijomis, patvirtintomis Lietuvos Respublikos Vyriausybės 2023 m. lapkričio 8 d. nutarimu Nr. 857 „Dėl darbo apmokėjimo sistemos nustatymo rekomendacijų patvirtinimo“ (Lietuvos Respublikos Vyriausybės 2024 m. sausio 3 d. nutarimo Nr. 12 redakcija):
1. T v i r t i n u Šakių rajono savivaldybės administracijos (toliau – Savivaldybės administracija) darbo apmokėjimo sistemos nustatymo aprašą (pridedama).
2. T v i r t i n u Savivaldybės administracijos pareigybių pakopų struktūrą, pareiginių algų koeficientų intervalus ir darbo užmokesčio ribas pinigine išraiška.
3. Į p a r e i g o j u per Dokumentų valdymo sistemą supažindinti su šiuo įsakymu:
3.1. Savivaldybės administracijos Bendrųjų reikalų skyriaus vyresniąją sekretorę Ireną Bacevičienę – Savivaldybės administracijos padalinių vadovus ir į padalinius neįeinančius valstybės tarnautojus;
3.2. Savivaldybės administracijos padalinių vadovus – padalinių valstybės tarnautojus ir darbuotojus, dirbančius pagal darbo sutartis.
4. P r i p a ž į s t u netekusiu galios Šakių rajono savivaldybės administracijos direktoriaus 2024 m. sausio 26 d. įsakymą Nr. AT-56 „Dėl Šakių rajono savivaldybės administracijos darbo apmokėjimo sistemos aprašo patvirtinimo“.
5. P a v e d u šį įsakymą paskelbti Šakių rajono savivaldybės interneto svetainėje www.sakiai.lt.
6. Nustatau, kad šis įsakymas įsigalioja nuo 2024 m. rugsėjo 1 d. 
Šis įsakymas per vieną mėnesį nuo jo paskelbimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams (adresu: A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

